Prejentazion dla seria: Scripta Ladina Brixinensia

Prejentazion dla seria Scripta Ladina Brixinensia.
page=7|thumb|220px
Chest liber deura na seria de publicazions nueva dl editour universitar Bozen-Bolzano University Press: les Scripta Ladina Brixinensia.
page=1|thumb|80px|left
page=1|thumb|160px|Rätoromanische Bibliographie
L titul dla seria contegn ence sie program: les Scripta Ladina Brixinensia dess ester l organ de publicazion de laours scientifics che é vegnus realisés tla o con la colaborazion dla Repartizion ladina dla Facolté de Scienzes dla Formazion dla Université Ledia de Bulsan. La Repartizion ladina, che vegn prejenteda plu avisa sun les plates che vegn en gaujion di 10 agn de sia ativité, é na particolarité unica dla Université Ledia de Bulsan y ala se prova da realisé l miec che ala và l’enciaria che ala à giaté dal’Université enstessa da festidié per la documentazion, la descrizion y la elaborazion dl ladin. 
page=4|thumb|80px|left
page=4|80px|left|thumb
Pro chesta enciaria toca ence l’edizion de chesta seria, che se darà ju souraldut con l ladin dles Dolomites, ma che tolarà ite ence laours sun i Grijons y l Friul, aldò dl significat che G. I. Ascoli ti à dé al agetif tl sintagma Scripta Ladina.
thumb

L titul dla seria tol su ciamò does d’autres tradizions, che i volessan porté inant. L titul recorda n iade la funzion dla zité de Persenon, che ne é nia demé senta dla Repartizion ladina, ma che é steda bele ti secui dant, souraldut do la fondazion dl Gran Seminar tl ann 1607, un di zentri plu emportanc per la formazion di Ladins. L titul volessa spo ence recordé – tres l inom latin – la seria retoromanistica Romanica Ænipontana, deda fora da nost maester Guntram Plangg (Istitut de Romanistica / Université de Dispruch) y che à lascé da vegnì fora do da 18 volums tl ann 2002. I nes aodon che l gran interes per l ladin che ova animé tl 1962 l predezessour dl prof. Plangg, Alwin Kuhn, da fondé la Romanica Ænipontana, pois vegnì tout su te chesta seria nueva – chest iade da chesta pert dl Prener – y porté ence chilò si fruc scientifics.
Garanc per chesta impostazion sarà i doi membri dl comité scientifich, l prof. Guntram Plangg enstes y l prof. Hans Goebl (Istitut de Romanistica / Université de Salzburg), che i volessan rengrazié de cuer per sia colaborazion.

Paul Videsott

 Plates cunliedes
 Bozen University Press
Bibliografia ladina

 Liams 
L ladin tl sistem formatif
Bibliografia retoromanza
Categoria:Cultura ladina